AMAHUGURWA Y'UBUMWE N'UBUDAHERANWA

Umuryango Unity Club Intwararumuri, uri gusoza icyiciro cya kane cy’amahugurwa y’inzego z’amahuriro(clubs) y’ubumwe n’ubudaheranwa mu mashuri makuru yisumbuye na Kaminuza, mu rwego rwo kwimakaza ubunyarwanda mu rubyiruko icyo gikorwa cyo gusoza ayo mahugurwa kiri kubera mu Karere ka Musanze tariki 28 na 29 Mata 2024, ni kimwe mu bikorwa by’ingenzi bigize icyiciro cya kane cy’umushinga wo kwimakaza Ubunyarwanda mu rubyiruko rwo mu mashuri makuru na Kaminuza mu mushinga wiswe “Ndi Umunyarwanda Integration Project”.

Ni umushinga watangiye muri 2019, utangirana n’ibiganiro kuri ndi Umunyarwanda, aho ushyirwa mu bikorwa na Unity Club ku bufatanye na Minisiteri y’Ubumwe bw’Abanyarwanda n’Inshingano Mboneragihugu (MINUBUMWE), Minisiteri y’Urubyiruko n’Iterambere ry’Ubuhanzi (MoYA), Minisiteri y’Uburezi (MINEDUC), Ishuri rikuru rya Gisirikare rya Nyakinama n’Ikigo cy’Ubushakashatsi n’Ubusabane bigamije Amahoro (IRDP).

Icyiciro cya kane cy’uyu mushinga kigamije by’umwihariko kubaka ubushobozi bw’Amahuriro y’Ubumwe n’Ubudaheranwa mu mashuri Makuru na Kaminuza 32, akorera hirya no hino mu Rwanda.

Visi Chaireperson wa kabiri w’Umuryango Unity Club Intwararumuri, Hon Uwacu Julienne, mu gusoza ayo mahugurwa, yagarutse ku mpanuro za Perezida Paul Kagame, aho adahwema kwibutsa urubyiruko ubushobozi rwifitemo mu kubaka Igihugu.

AMASHAKIROhttps://www.kigalitoday.com/amakuru/amakuru-mu-rwanda/article/amashuri-makuru-na-kaminuza-yongerewe-ubumenyi-mu-kwimakaza-ubunyarwanda